CELEX: 62020TN0760
Language: fi
Date: 2020-12-21 00:00:00
Title: Asia T-760/20: Kanne 21.12.2020 – Jakeliūnas v. ESMA

1.3.2021   
            
            
               FI
            
            
               Euroopan unionin virallinen lehti
            
            
               C 72/29
            
         
      Kanne 21.12.2020 – Jakeliūnas v. ESMA
      (Asia T-760/20)
      (2021/C 72/41)
      Oikeudenkäyntikieli: liettua
      
         Asianosaiset
      
      
         Kantaja: Stasys Jakeliūnas (Vilna, Liettua) (edustaja: asianajaja R. Paukštė)
      
         Vastaaja: Euroopan arvopaperimarkkinaviranomainen (ESMA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että 30.10.2020 päivättyyn ESMAn kirjeeseen ESMA22-105-1261 sisältyvä hylkäävä päätös, joka koski kantajan 30.9.2020 esittämää vaatimusta, että ESMA aloittaisi mahdollista markkinoiden manipulointia koskevan tutkimuksen (jäljempänä vaatimus), on perusteeton
               
            
                  —
               
               
                  velvoittamaan ESMAn tutkimaan vaatimuksen uudelleen
               
            
                  —
               
               
                  velvoittamaan ESMAn korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste perustuu siihen, että
                  
                              —
                           
                           
                              Euroopan parlamentin ja neuvoston direktiivissä 2003/6/EY vahvistetut säännöt (1) kattavat vaatimuksessa selostetut mahdolliset rikkomiset
                           
                        
                              —
                           
                           
                              mainittua direktiiviä koordinoitiin ja valvottiin sen antamisesta lukien unionin tasolla. Tästä säädetään myös komission direktiivissä 2003/124/EY (2)
                              
                           
                        
                              —
                           
                           
                              ESMA perustettiin Euroopan parlamentin ja neuvoston asetuksella (EU) N:o 1095/2010 (3) ja ESMAlle siirtyivät tehtävät, jotka olivat siihen asti kuuluneet Euroopan arvopapereita valvoville elimille, ja ESMAn tehtäväksi tuli toteuttaa direktiivin 2003/6/EY täytäntöönpano ja valvonta sekä sijoittajansuoja
                           
                        
                              —
                           
                           
                              direktiivi 2003/6/EY kumottiin 3.7.2016 lukien
                           
                        
                              —
                           
                           
                              tästä syystä ESMAlla on velvollisuus tutkia direktiivin 2003/6/EY rikkomiset, jotka ovat saattaneet tapahtua ennen kuin ESMA perustettiin.
                           
                        
            
                  2.
               
               
                  Toinen kanneperuste koskee sitä, että kantajan vaatimus ei perustu tarpeeseen soveltaa Euroopan parlamentin ja neuvoston asetusta (EU) 2016/1011 (4) ja Euroopan parlamentin ja neuvoston asetusta (EU) N:o 596/2014 (5), jotka ovat ne asetukset, joihin ESMAn hylkäävä päätös perustuu.
               
            
                  3.
               
               
                  Kolmas kanneperuste perustuu siihen, että:
                  
                              —
                           
                           
                              ESMA tulkitsee direktiiviä 2003/6/EY liian suppeasti ja joustamattomasti ja rajoittaa perusteettomasti sen soveltamisalaa. Se, että asetuksella (EU) N:o 596/2014 laajennettiin kyseisen direktiivin säännöksiä ja määriteltiin ne tarkemmin, ei sellaisenaan tarkoita, että kyseinen direktiivi ei kattanut vaatimuksessa selostettuja mahdollisia markkinoiden manipulointia koskevia tapauksia ja ettei sitä tarvitse soveltaa niihin
                           
                        
                              —
                           
                           
                              ESMA jätti ottamatta huomioon sille toimitetut tiedot, jotka koskivat mahdollisia ilmoittamatta jätettyjä pankkien eturistiriitoja; nämä tiedot osoittavat, että direktiivin 2003/6/EY 1 artiklan 2 kohdan c alakohtaa ja 6 artiklan 5 kohtaa on saatettu rikkoa.
                           
                        
            
         (1)  Sisäpiirikaupoista ja markkinoiden manipuloinnista (markkinoiden väärinkäyttö) 28.1.2003 annettu Euroopan parlamentin ja neuvoston direktiivi 2003/6/EY (EUVL 2003, L 96, s. 16).
      
         (2)  Euroopan parlamentin ja neuvoston direktiivin 2003/6/EY täytäntöönpanosta sisäpiiritiedon määritelmän ja julkistamisen sekä markkinoiden manipuloinnin määritelmän osalta 22.12.2003 annettu komission direktiivi 2003/124/EY EUVL 2003, L 339, s. 70).
      
         (3)  Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta 24.11.2010 annettu Euroopan parlamentin ja neuvoston asetus (EU) N:o 1095/2010 (EUVL 2010, L 331, s. 84).
      
         (4)  Rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen mittaamisessa käytettävistä indekseistä ja direktiivien 2008/48/EY ja 2014/17/EU sekä asetuksen (EU) N:o 596/2014 muuttamisesta 8.6.2016 annettu Euroopan parlamentin ja neuvoston asetus (EU) 2016/1011 (EUVL 2016, L 171, s. 1).
      
         (5)  Markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY kumoamisesta 16.4.2014 annettu Euroopan parlamentin ja neuvoston asetus (EU) N:o 596/2014 (EUVL 2014, L 173, s. 1).